钦定古今图书集成/明伦汇编/闺媛典/第221卷 > 沈九畴妾王氏
## 钦定古今图书集成/明伦汇编/闺媛典/第221卷 > 沈九畴妾王氏

按《海盐县志》：王氏，沈九畴妾。九畴艰于子，娶王生梦
融，方四岁，九畴病革，语其妻曰：“王年少，我死必嫁之。”
王曰：“我必不嫁。”九畴固以为言。王曰：“我已言不嫁，何
弗信也？”立取刀割其舌掷地示九畴。畴惊起，呜咽书
遗命，嘱勿慢之，书毕而绝。王与嫡相依，艰苦操作，抚
梦融成立。年五十九卒。